
శ్రుతీహాసన్ దక్షిణాది అమ్మాయి అయినా తను ఎక్కువగా ఉండేది ముంబైలోనే. దక్షిణాది  ప్రజలు దీపావళిని ఎంత ఘనంగా జరుపుకుంటారో... అంతకు మించి ఉత్తరాది వారూ జరుపుకుంటారు. శ్రుతీహాసన్కి కూడా దీపావళి పండుగ అంటే చాలా ఇష్టమట. ‘‘పండుగల్లో నాకు నచ్చినవి కొన్నే ఉన్నాయి. అందులో మహాశివరాత్రి, దీపావళి, క్రిస్మస్ ఎంతో వైభవంగా జరుపుకుంటా. ఇక దీపావళి అంటే నాకు మరింత ప్రత్యేకం. చిన్నతనంలో నేనే స్వయంగా దీపాలు పెట్టేదానిని. అయితే టపాసులు బాగా పేల్చేదానిని. చేతులు కాల్చుకున్న సందర్భాలూ చాలా ఉన్నాయి. చెల్లి అక్షర మాత్రం భయంతో ఓ పక్కన నిల్చొని చూసేది. ఇప్పుడైతే టపాసులు పేల్చడం మానేశా. అందుకు కారణం లేకపోలేదు. పండుగ నాలుగు రోజులు మనం కాల్చే టపాసుల నుంచి వెలువడే పొగ మనం పీల్చే గాలిని కలుషితం చేస్తోంది. మరో పక్క శబ్ద కాలుష్యం కూడా. అందుకే మానేశా. అసలు దీపావళి నాకెందుకు అంత ప్రత్యేకమో చెప్పనేలేదు కదూ.. ‘దీపావళి అంటే వెలుగులు పంచే పండుగ. ఆ ఐదు రోజులు వెలుగుల్ని చూసి మురిసిపోతుంటా. ఎందుకంటే నాకు చీకటి అంటే మహా భయం కాబట్టి’’ అని తెలిపింది.

shrutihasan dakshinaadi ammai aina tanu ekkuvagaa undedi mumbailone. dakshinaadi  prajalu deepaavalini entha ghanamgaa jarupukuntaro... antaku minchi uttaraadi vaaruu jarupukuntaaru. srutihaasanki kuudaa deepaavali panduga ante chala ishtamata. ‘‘pandugallo naaku nachinavi konne unnaayi. andulo mahasivaratri, deepaavali, crismus entho vaibhavangaa jarupukunta. ika deepaavali ante naaku marinta pratyekam. chinnatanamlo nene swayamgaa deepaalu pettedaanini. ayithe tapasulu baga pelchedaanini. chetulu kaalchukunna sandarbhaaluu chala unnaayi. chelli akshara maatram bhayamto oo pakkana nilchoni chusedi. ippudaithe tapasulu pelchadam manesa. anduku kaaranam lekapoledu. panduga naalugu rojulu manam kalche tapasula nunchi veluvade poga manam peelche gaalini kalushitam chestondi. maro pakka sabda kaalushyam kuudaa. anduke manesa. asalu deepaavali naakenduku anta pratyekamo cheppaneledu kadhuu.. ‘deepaavali ante velugulu panche panduga. aa aidu rojulu velugulni chusi murisipotunta. endukante naaku cheekati ante mahaa bhayam kabatti’’ ani telipindi.